આ રિ-યુનિયનના પ્રોગમની શરૂઆત ફાધર રાયપનની આરતી ઉતારીને કરવામાં આવી હતી. ત્યારપછી જે શિક્ષકો અને એક મિત્ર જે તેમની વચ્ચે અત્યારે હયાત નથી તેમના માટે ૨ મિનિટનું મૌન રાખીને એમને મિનબત્તી પ્રગટાવી શ્રદ્ધાંજલિ આપી હતી. ત્યારબાદ રાજેશ અકરેકર અને સ્કૂલના રિટાયર્ડ વિકટર સર દ્વારા ગીત ગાયુ હતું અને બધાએ પોતાની જૂની યાદો તાજી કરી હતી. પછી એક મિત્ર ઇલિયાસ ખરોદાવાલાએ સ્વ. જગજીતસિંહની એક બહુ સરસ ગઝલ ગાઈ હતી. બીજા એક મિત્ર શિવમ દુબેએ પણ બહુ સરસ કવિતા કહી હતી. સ્ટેજનું સંચાલન અંકુર રોકડિયાએ પોતાની અલગ અદામાં સ્કૂલ, શિક્ષકો અને દોસ્તી ઉપર શાયરીની ધમાલ મચાવી દીધી હતી ત્યારબાદ બધા મિત્રો દ્વારા શિક્ષકો અને ફાધર રાયપનને મોમેન્ટો અને શાલ દ્વારા સમ્માનિત કર્યા હતા. પછી બધા શિક્ષક, ફાધર રાયપન અને બહારગામથી આવેલ મિત્રોએ દીલ પર લાગી આવે એવી વાતો કરી તેનાથી બધા મિત્રો અને શિક્ષકો ભાવવિભોર થઈ ગયા હતા.